সাইফুর রহমান ত্বকী

সাইফুর রহমান ত্বকী বাংলাদেশি একজন কুরআনের হাফেজ ও কুরআন তিলাওয়াতে আন্তর্জাতিক পুরস্কার বিজয়ী ব্যক্তি। তিনি ২০১৯ সালে জর্ডানের রাজধানী আম্মানে অনুষ্ঠিত আন্তর্জাতিক হিফজুল কুরআন প্রতিযোগিতায় ১ম স্থান অর্জন করেছেন। ২০১৪ সালে এনটিভিতে প্রচারিত পি এইচ পি কুরআনের আলো প্রতিযোগিতায় ১ম স্থান অর্জন করেছেন।২০১৭ সালের এপ্রিল মাসে কুয়েতে অনুষ্ঠিত কুয়েত আন্তর্জাতিক কুরআন তিলাওয়াত প্রতিযোগিতা ২য় স্থান অর্জন করেছেন। ২০১৭ সালের নভেম্বরে বাহরাইনে অনুষ্ঠিত আন্তর্জাতিক হিফজুল কুরআন প্রতিযোগিতায় ৩য় স্থান অর্জন করেছেন। এছাড়াও তিনি ২০১৭ সালে হুফফাজুল কুরআন ফাউন্ডেশন বাংলাদেশ প্রতিযোগিতায় জাতীয় পর্যায়ে ৩০পারা গ্রুপে ১ম স্থান দখল করেন তিনি ঢাকার মারকাজুত তাহফিজ ইন্টারন্যাশনাল মাদরাসার শিক্ষার্থী।

 জীবনী 
সাইফুর রহমান তক্বী ২০০৩ সালের ১ জানুয়ারি কুমিল্লা জেলা এর বাঙ্গরাবাজার থানা ডালপা গ্রামে জন্মগ্রহণ করেন। তার পিতার নাম মাওলানা বদিউল আলম, তিনি নাদিয়াতুল কুরআন হাফেজিয়া নূরানী মাদ্রাসা নামে একটি স্থানীয় একটি হাফেজিয়া মাদ্রাসার প্রতিষ্ঠাতা প্রিন্সিপাল এবং রামপুরা বায়তুল আমান জামে মসজিদের খতিব। ত্বকী বর্তমানে ক্বারী নেছার আহমদ আন-নাছিরীর পরিচালিত ঢাকার মারকাজুত তাহফিজ ইন্টারন্যাশনাল মাদরাসায় পড়াশোনা করছে। ত্বকী ২০১৪ সালে এনটিভির পিএইচপি কুরআনের আলো প্রোগ্রামে অংশগ্রহণ করে, এবং ৩০ হাজার প্রতিযোগীদের মধ্যে প্রথম স্থান দখল করে।
 মৃত্যু 
তিনি ডেঙ্গুজ্বরে আক্রান্ত হয়ে মুগদা মেডিকেল কলেজে ভর্তি ছিলেন। ২০২৫ সালের ২৮ অক্টোবর সকালে লাইফ সাপোর্টে থাকা অবস্থায় তিনি শেষ নিঃশ্বাস ত্যাগ করেন।
 আরও দেখুন 

 আবু রায়হান
 ওবায়দুল্লাহ (ক্বারী)
 নাজমুল হাসান (ক্বারী)
 নাজমুস সাকিব
 মুহাম্মদ তরিকুল ইসলাম
 মোহাম্মাদ জাকারিয়া
 সালেহ আহমদ তাকরীম

 তথ্যসূত্র 

বিষয়শ্রেণী:ব্রাহ্মণবাড়িয়া জেলার ব্যক্তি
বিষয়শ্রেণী:বাংলাদেশী কুরআনের হাফেজ
বিষয়শ্রেণী:আন্তর্জাতিক কুরআন তিলাওয়াত প্রতিযোগিতায় বিজয়ী
বিষয়শ্রেণী:মারকাজুত তাহফিজ ইন্টারন্যাশনাল মাদ্রাসার প্রাক্তন শিক্ষার্থী